ভাৰত চৰকাৰ আৰু এন এছ চি এন (আই এম) ৰ মাজত স্বাক্ষৰিত নাগা ফ্ৰেইমৱৰ্ক এগ্ৰিমেণ্ট ৰাজহুৱা কৰাৰ দাবীত মণিপুৰৰ থাংমেইবান্দ ইউনাইটেড ক্লাবে (টি ইউ চি) এক প্ৰতিবাদী সভা অনুষ্ঠিত কৰে। ৭ ডিচেম্বৰৰ উক্ত প্ৰতিবাদী সভাত আনসকলৰ লগতে অভিনয় জগতৰ পৰা গৈ ৰাজনৈতিক নেতা হোৱা কাইকো হিচাপে জনাজাত আৰ কে চমেন্দ্ৰই যোগ দিয়ে।
টি ইউ চি হৈছে থাংমেইবান্দ বিধান সভা সমষ্টিৰ অন্তৰ্গত বিভিন্ন গোটৰ এক ঐক্যবদ্ধ মঞ্চ।
পুৱা ১০ বজাৰ পৰা চলা প্ৰতিবাদকালত অঞ্চলটোৰ দোকান-পোহাৰ আৰু সকলো বিলাক ব্যৱসায়িক প্ৰতিষ্ঠান বন্ধ থকাৰ লগতে যান-বাহনৰ চলাচলো বন্ধ থাকে।
প্ৰতিবাদস্থলীত কংগ্ৰেছৰ মুখপাত্ৰ তথা থাংমেইবান্দ সমষ্টিৰ বিধায়ক খুমুকশ্যাম জয়কিষাণৰ উপৰি প্ৰাক্তন চলচ্চিত্ৰ তাৰকা কাইকো, প্ৰাক্তন মুখ্য মন্ত্ৰী ৰাধা বিনোদ কৈইজাম আদিৰ দৰে বিশিষ্ট ব্যক্তিসকল উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
